Jérôme Bonaparte

Jérôme Bonaparte wood am 15. November 1784) ä  Ajaccio jeboore un storv am 24. Juni 1860 ä Paris. Jérôme woch dr jöngste Brooch va Napoléon Bonaparte. 

 Sii Lääve 
Hä jöhood zo d französische Marine, jäng dann ävver no Amärika, wo hä ä Baltimore sing Vrau kännelierde. Öt woch Elizabeth Patterson. Sei krääte ö Kengk Jérôme Bonaparte-Patterson, dä ävver spiir Jérôme Napoléon Bonaparte jönannt wood. Napoléon Bonaparte akzeptierde di Hiirood net un annulierde se.

Dörch Frankreischs Politik öm 1800 entstäng ö Könnigrich Westphale neu, dat öt bes dohen noch net jjejovve hott. Jérôme wood dr Könnig. Em Laufe van d Zitt mood hä ömträcke, wora ö Vüür Schold wooch. Sii Schloss brannt aav. 

Dr Könnig hott önö komische Spetznaam. Öt Volk nannt häm „Könnig Lostisch“. Dr Jrond woch dä, dat hä mä ännä dütsche Satz saare kutt und ä wooch: „Morje wärm löstisch“.

Jérôme hott en di Zitt 3 Kenger met sing Vrau Katharina va Württembersch. 

No d Völkerschlacht va Leipzisch em Joohr 1813 wood öt Könnigrich Westphale opjölöst

Als sing Vrau storv hiirode Jérôme ä Italie Giustina Pecori-Suárez. Prenz Louis Napoleon, dr Neffe va Jérôme maade hä häm zom  Gouverneur van dr  Invalidendom. Spiir, onger Napoléon III. wood hä och noch Marschall va Frankreisch un kräät noch anger Titele. 

Jérôme Bonaparte sorve ä Villegenis. Dat litt ä Frankreisch un heescht hü Massy un litt en d Essonne. Sii Jraav es em Invalidendom ä  Paris.

 Websigge 


 Jätt övver Jérôme Bonaparte
 Hessische Landesausstellung 2008 "König Lustik!? Jérôme Bonaparte un öt Könnigrich Westphale

Saachjrupp:Mann